زراعت اور کاشتکاروں کی فلاح و بہبود کی وزارت
مرکزی وزیر نریندر سنگھ تومر نے جودھ پور میں سینٹرل ایرڈ زون ریسرچ انسٹی ٹیوٹ  میں چار نئی تنصیبات کا افتتاح کیا
ہندوستان وزیراعظم نریندر مودی کی قیادت میں دنیا میں زرعی اشیاء کے اعتبار سے نمبر ایک پوزیشن حاصل کرلیگا۔ تومر کا بیان
کسانوں کو چاہیے کہ وہ جدید ٹیکنالوجیوں اور زراعت سے جڑی فلاحی اسکیموں کافائدہ اٹھائیں۔ وزیر زراعت کا بیان
آج دنیا میں کوئی بھی پلیٹ فارم ہندوستان کونظرانداز نہیں کرسکتا۔ شیخاوت کا بیان
زراعت اور کسانوں کے بہبود کے مرکزی وزیر جناب نریندر سنگھ تومر نےآج جودھ پور میں سینٹرل ایرڈ زون ریسرچ انسٹی ٹیوٹ  میں چار نئی تنصیبات کا افتتاح کیا جو انڈین کونسل آف ایگریکلچرل ریسرچ  کی نگرانی میں 60 سال سے بھی زیادہ عرصے سے مہارت کی خدمات فراہم کررہا ہے۔ اس موقع پر جل شکتی کے مرکزی وزیر جناب گجیندر سنگھ شیخاوت اور زراعت و کسانوں کے بہبود کے مرکزی وزیر مملکت جناب کیلاش چودھری نے مہمان خصوصی کی حیثیت سے شرکت کی۔
پروگرام کے چیف گیسٹ جناب نریندر سنگھ تومر نےاپنے خطاب میں کہا کہ سی اے زیڈ آر آئی جو آئی سی اے آر کا ایک مہارت کاادارہ ہے گزشتہ 60 سال سے بھی زیادہ عرصے سے ایرڈ خطے کے کسانوں کیلئے زراعت میں تحقیق اور اختراعی خدمات انجام دے رہا ہے جو ہمارے ریگستانی علاقوں کے ساتھ ساتھ پوری دنیا کیلئے ایک مثال ہے۔ فصلوں، گھاس اور پھلوں کی نئی مختلف قسموں اور چھڑکاؤ والی آبپاشی کےعلاوہ اسپرنکلر اور ڈیون اسٹیبلائزیشن جیسے سی اے زیڈ آر آئی کی طرف سے کیے گئے تحقیقی کاموں کی وجہ سے کسانوں کی آمدنی میں اضافہ ہورہا ہے۔ شمسی توانائی ، کھیتی کی لاگت میں کمی اور سی اے زیڈ آر آئی کی جانب سے مویشیوں کے بندوبست جیسے کام کاج، خشک علاقوں کے کسانوں کیلئے سود مند ثابت ہوں گے۔ وقتاً فوقتاً سی اے زیڈ آر آئی کی جانب سے تیار کی جارہی نئی ٹیکنالوجیوں اور تحقیقی حصولیابیوں کی وجہ سے سی اے زیڈ آر آئی نے گزشتہ 6 سال کے عرصے میں آئی سی اے آر کے دس میں سے آٹھ نیشنل ایوارڈ حاصل کیے ہیں۔
جناب نریندر سنگھ تومر نے سی اے زیڈ آر آئی میں نوتعمیر شدہ آڈیٹوریم، زرعی کاروباری سینٹر ، ماحول دوست ، کچرے کے پانی کو نکالنے کے پلانٹ اور انڈوراسپورٹس ہال کا بھی افتتاح کیا۔
جناب نریندر سنگھ تومر نے مزید کہا کہ وزیراعظم جناب نریندر مودی کی اہل قیادت میں ہندوستان ہرفصل اور زرعی اشیاء پیدا کرنے میں نمبر ایک مقام حاصل کرلیگا اور اس وقت ہندوستان کا زرعی پیداوار کے معاملے میں دنیا میں پہلا یا دوسرا درجہ ہے۔
جناب نریندر سنگھ تومر نے کہا کہ ہندوستانی زرعی معیشت بہت مضبوط ہے جو برقرار رہے گی اور ہندوستان کو بہت بڑے بحران سے نمٹنے کے پوری طرح اہل بنائے گی۔ جناب تومر نے کہا کہ 2014 سے پہلے گجرات کے وزیراعلیٰ کی حیثیت سے اور وزیراعظم کی حیثیت سے جناب نریندر مودی مسلسل گاؤں کے غریب لوگوں اور کسانوں کے بارے میں سوچتے ہیں۔ گزشتہ آٹھ سال کے عرصے میں زراعت کو بہتر بنانے اور کسانوں کو ٹیکنالوجی تعاون فراہم کرنے اور ان کی آمدنی بڑھانے کیلئے وزیراعظم مودی کی قیادت میں کئی اسکیمیں شروع کی گئی ہیں۔ ملک کے 86فیصد چھوٹے کسانوں نے خود ایف پی اوز کے ذریعے اپنا اہتمام کیا ہے ۔اب اپنی پیداوار کے عمل کے ساتھ ساتھ مناسب قیمتیں حاصل کررہے ہیں۔ انہوں نے کہا کہ وزیراعظم مودی نے زرعی شعبے میں بنیادی ڈھانچے کی ترقی کیلئے ایک لاکھ کروڑ روپئے کا فنڈ قائم کیا ہے جس میں سے 14 ہزار کروڑ روپئے کے مالیت کے پروجیکٹ پہلے ہی منظور کردیے گئے ہیں۔
زرعی شعبے کی ترقی میں سائنسدانوں کی خدمات کو اہم قرار دیتے ہوئے جناب تومر نے کہا کہ انہیں ایک بڑے مقصد کے ساتھ پیداوار بڑھانے پر توجہ مرکوز کرنی چاہیے۔ پودے لگانے کیلئےمیٹریل کی دستیابی بڑھانے پر زور دیتے ہوئے انہوں نے کہا کہ اگر سی اے زیڈ آر آئی اس فیلڈ میں آگے جاتا ہے تو مرکزی حکومت پوری طرح مدد کرے گی۔ جناب تومر نے سی اے زیڈ آر آئی کی اس بات کیلئے تعریف کی کہ اس نے کئی اہم حصولیابیاں حاصل کی ہیں۔ سی اے زیڈ آر آئی نے خشک اور بنجر خطے میں زرعی پیداوار کو فروغ دینے کیلئے بے شمار تحقیق کی ہے اور زراعت کی ترقی کیلئے ٹیکنالوجیوں کو فروغ دیا ہے جو پوری دنیا کے ساتھ ساتھ ہمارے ریگستانی علاقوں کیلئے واضح مثالیں ہیں۔ جناب تومر نے کہا کہ سی اے زیڈ آر آئی نے خشک زراعت کی ترقی کیلئے ایک مجموعی اور زبردست طریقہ کار اپنایا ہے۔
اپنے خطاب میں جل شکتی کے مرکزی وزیر جناب گجیندر سنگھ شیخاوت نے کہا کہ وزیراعظم جناب نریندر مودی کی قیادت میں دنیا بھر میں ہندوستان کے وقار میں اضافہ ہوا ہے۔ انہوں نے بتایا کہ آج کسی بھی معاملے پر کوئی بھی پلیٹ فارم ہندوستان کو نظرانداز نہیں کرسکتا۔ جناب شیخاوت نے کہا کہ کسانوں کی سخت محنت کی وجہ سے حکومت کی پالیسیوں اور زرعی سائنسدانوں کی خدمات کی وجہ سے ہم کو غذائی اجناس کی کثرت کے ساتھ ایک برآمد کرنے والے ملک کی حیثیت سے تسلیم کیا گیا ہے۔ وزیراعظم نریندر مودی نے زرعی سیکٹر میں بہت سی تبدیلیاں کی ہیں اور ایسے اقدامات کیے ہیں جو ہم زراعت کے سیکٹر میں دیکھتے ہیں اور جس نے اسے منافع بخش بنادیا ہے۔ زرعی سیکٹر میں کسانوں کی بھلائی کیلئے کئی کوششیں کی گئیں ہیں جن کے نتائج ہمارے سامنے ہیں۔ انہوں نے کہا کہ اب وقت آگیا ہے کہ ہم اس پہلو سے کام کریں کہ کس طرح ہمارے کسانوں کو دنیا کی ضرورتوں کو پورا کرنےکیلئے کام کرنا چاہیے اور کس طرح ہم اس کے لئے کسانوں کو آمادہ کریں۔آج کھانے کی اشیاء کا فیصلہ وزن کے مقابلے تغذیے کی بنیاد پر کیا جاتا ہے۔ ہم لامحدود امکانات کے دروازے پر کھڑے ہیں۔ انہوں جودھ پور میں پودے لگانے والے میٹریل کام کرنے کے بارے میں بات کی۔
اپنے خطاب میں جناب کیلاش چودھری نے کہا کہ سی اے زیڈ آر آئی نے کسانوں کے مقصد میں کافی خدمات انجام دی ہیں ، ایک وقت میں ایک پورا علاقہ ریگستان تھا اور یہاں پانی کی قلت کا مسئلہ تھا، کسانوں کو اس طرح کی صورتحال میں مشکلات کا سامنا کرنا پڑتا تھا لیکن سی اے زیڈ آر آئی کسانوں کے لئے نئی ٹیکنالوجی لے کر آیا۔ آج کھجوریں، انار اور انجیروں کی یہاں کاشتکاری کی جارہی ہے اور ڈریگن فروٹ کی کاشت شروع ہونے والی ہے۔ آنے والے دنوں میں یہاں باجرا اُگایا جائیگا اور یہ دنیا میں اپنا واجب مقام پالے گا۔ ایک لمبے عرصے سے یہ مانگ تھی کہ باجرے کی تحقیق راجستھان میں کی جانی چاہیے، اب باجرے کی تحقیق کا مرکز بارمیر میں سینٹر کی جانب سے کھلنے جارہا ہے۔
ڈی اے آر ای کے سکریٹری جناب ہمانشو پاٹھک اور آئی سی اے آر کے ڈائرکٹر جنرل اور سی اے زیڈ آر آئی کے ڈائرکٹر ڈاکٹر پی یادو نے بھی اس موقع پر تقریب سے خطاب کیا۔ اس پروگرام کے دوران جناب نریندر سنگھ تومر نے ترقی پسند کسانوں کی عزت افزائی کی۔
۔۔۔۔۔۔۔۔۔۔۔
ش ح۔ ح ا۔ ع ن۔
U- 9630
(Visitor Counter : 81